Nyamagabe: Imihanda ijya ku mu mirima y’icyayi n’amakusanyirizo yarangiritse, igihombo ku bahinzi\n23rd, Apr 2021, 11:00:00 AM\nMINALOC muri gahunda yo kubaka amarerero adaheza – Soma inkuru...\nPerezida Kagame yitabiriye inama ya ICGLR yiga ku mutekano wa Centrafrika – Soma inkuru...\nYanditswe Dec, 09 2020 09:05 AM\nAbahinzi b’icyayi bibumbiye muri koperative COTEGAB ikorera mu mirenge ya Gatare na Buruhukiro mu Karere ka Nyamagabe, bavuga ko bahangayikishijwe n’ikibazo cy’imihanda idakoze ijya mu cyayi no ku makusanyirizo.\nBavuga ko bituma hari umusaruro utagezwa ku ruganda ukangirikira mu mirima. Ibi ngo bidindiza iterambere ryabo kuko amafaranga baba bateganya kubona atariyo babona bityo no kwishyura imyenda bafitiye amabanki bikabagora.\nUbusanzwe hirya no hino mu mirima y’icyayi no ku nkengero z’imisozi gihinzweho hagaragara imihanda ikoze neza ifasha abahinzi n’abasoromyi b’icyayi kukigeza ku makusanyirizo azwi nka hangari, aho imodoka z’uruganda cyangwa koperative ziza gufata uwo musaruro ukajyanwa gutunganywa mu nganda.\nGusa ibi si ko bimeze ku bahinzi b’icyayi bo muri koperative COTEGAB yo mu murenge wa Gatare na Buruhukiro muri Nyamagabe .\nImihanda ijya ku makusanyirizo muri iki cyayi cyabo yarangiritse. Ni imihanda yagiye ikundurwa n’inkangu, ikangiza imihanda ahandi naho ugasanga imihanda yacitsemo ibinogo kubera cy'isuri. Kugera muri iki cyayi no ku makusanyirizo kuri ubu nta modoka ijyayo uretse moto nabwo bisaba ko umuntu agenda avaho bakayiterura cyangwa bakayisunika.\nAbahinzi b’icyayi bo muri iyi koperative bavuga ko kuba uyu muhanda udakoze biri kubateza igihombo kuko hari umusaruro usigara mu mirima bitewe n’uko aho bawujyana ku ikusanyirizo rimwe bifashisha ari kure y’imirima bityo n’abasoroma bakajyana gike bitewe no kugenda bakikoreye ku mitwe.\nIbi abahinzi bavuga binashimangirwa n’abasoromyi bavuga k bavunika ndetse n’amafaranga bakagombye gutahana ku munsi akaba make bikadindiza iterambere ry’ingo zabo.\nMu kugerageza kwishakamo ibisubizo aba bahinzi bari batangiye kugira imwe mu mihanda bakora bifashishije imiganda, dore ko bari banahawe imodoka izajya ibafasha gutwara umusaruro wabo ku makusanyirizo izwi nka torotoro. Gusa ngo imbaraga zabo zaje kuba nke, bakaba ariho bahera basaba ko inzego zibishinzwe zabafasha kubakorera iyo mihanda.\nUmuyobozi w’Akarere ka Nyamagabe wungirije ushinzwe iterambere ry’ubukungu Kabayiza Lambert avuga ko iki kibazo bakizi. Gusa ngo mu gihe hataraboneka ingengo y’imari yo gukora iyo mihanda mu buryo burambye, abagize iyi koperative na bo bagomba kugaragaza uruhare rwabo mu gukemura iki kibazo, akarere kakabunganira:\nKoperative y’abahinzi b’icyayi ba Gatare na Buruhukiro COTEGAB igizwe n’abanyamuryango 1498 bahinga ku buso bwa Ha 630 . Iyi mihanda basaba ko yakorwa ifite uburebure bwa km 23.\nInkuru irambuye reba ku munota wa 13' 40''\nJean Pierre NDAGIJIMANA\nRubavu: Abarimukazi bajya mu kiruhuko cyo kubyara bakabura ababasimbura 9,992\n100 bafatiwe muri hoteli barenze ku mabwiriza yo kurwanya COVID-19 99,901\nOMS yashimye u Rwanda ku bw'imbararga rukomeje gushyira mu guhangana na COVID19 9,920\nUmujyi wa Kigali watangaje igihe abatuye Kangondo bazatangira kwimukira mu nzu bubakiwe 98,675\nPerezida Kagame yavuze ku kuzahura ubukungu bwazahajwe na COVID19 98,089\nMgr Niyomwungere yavuye imuzingo uko yazanye Rusesabagina i Kigali 97,945\nCopyright © RBA 2021\nLast update: 55 minutes